
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χορήγηση Δελτίου Μετακίνησης σε Άτομα με Ανα¬ 
πηρίες για το έτος 2013. 1 

Τροποποίηση του Οργανισμού Εσωτερικής Υπηρε¬ 
σίας Δήμου Ιστιαίας - Αιδηψού Ν. Εύβοιας. 2 

Καθορισμός θερινού ωραρίου εργασίας των υπαλ¬ 
λήλων του Γραφείου Κήπων και Δενδροστοιχιών, 
της Δ/νσης Περιβάλλοντος του Δήμου Νεάπολης 

Συκεών Νομού Θεσσαλονίκης. 3 

Καθιέρωση ωραρίου λειτουργίας του ληξιαρχείου του 
Δήμου Πυλαίας Χορτιάτη Νομού Θεσσαλονίκης.... 4 


Ένταξη των μελών του Εκπαιδευτικού Προσωπικού 
(Ε.Π) και του Ειδικού Τεχνικού Προσωπικού (Ε.Τ.Π.) 
των τμημάτων Εκπαιδευτικών Ηλεκτρολογίας και 
Εκπαιδευτικών Ηλεκτρονικής της Α.Σ.ΠΑΙ.Τ.Ε, στο 
Τμήμα Εκπαιδευτικών Ηλεκτρολογίας και Ηλε¬ 
κτρονικής της Σχολής Παιδαγωγικής και Τεχνο¬ 
λογίας της Α.Σ.ΠΑΙ.Τ.Ε. 5 

Ένταξη των μελών του Εκπαιδευτικού Προσωπικού 
(Ε.Π.) και του Ειδικού Τεχνικού Προσωπικού (Ε.Τ.Π.) 
των Τμημάτων Εκπαιδευτικών Πολιτικών Δομικών 
Έργων και Εκπαιδευτικών Πολιτικών Έργων Υπο¬ 
δομής της Α.Σ.ΠΑΙ.Τ.Ε στο Τμήμα Εκπαιδευτικών 
Πολιτικών Μηχανικών της Σχολής Παιδαγωγικής 

και Τεχνολογίας της Α.Σ.ΠΑΙ.Τ.Ε. 6 

Ένταξη των μελών του Εκπαιδευτικού Προσωπικού 
(Ε.Π) και του Ειδικού Τεχνικού Προσωπικού (Ε.Τ.Π.) 
του Γ ενικού Τ μήματος Γ ενικών Μαθημάτων και του 
Κέντρου Ξένων Γλωσσών και Φυσικής Αγωγής της 
Α.Σ.ΠΑΙ.Τ.Ε, στο Παιδαγωγικό Τμήμα της Σχολής 
Παιδαγωγικής και Τεχνολογίας της Α.Σ.ΠΑΙ.Τ.Ε. 7 


ΑΠΟΦΑΣΕΙ Σ 

Αριθμ. Δ29/Φ.11/Γ.Π.οικ28149/1116 (1) 

Χορήγηση Δελτίου Μετακίνησης σε Ατομα με 
Αναπηρίες για το έτος 2013. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 25 του Ν. 2072/92 (Α' 125). 


2. Τις διατάξεις του άρθρου 90 του Κώδικα, ο οποίος 
κυρώθηκε με το άρθρο πρώτο του Π.Δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά Όργανα» (Α' 98). 

3. Τ ις διατάξεις του άρθρου 22 παρ. 3 του Ν. 2362/95 
(Α'247) «Περί Δημοσίου Λογιστικού ελέγχου των δαπα¬ 
νών του Κράτους και άλλες διατάξεις». 

4. Τ ις διατάξεις της παρ. 2 του άρθρου 71 του ν. 3386/ 
2005 «Είσοδος, διαμονή και κοινωνική ένταξη υπηκόων 
τρίτων χωρών στην Ελληνική Επικράτεια» (Α' 212). 

5. Τις διατάξεις της παρ. 3 του άρθρου 283 του 
Ν. 3852/2010 «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλ¬ 
λικράτης» (Α' 87). 

6. Τις διατάξεις του άρθρου 9 του Ν. 4052/2012 «Νόμος 
αρμοδιότητας Υπουργείων Υγείας και Κοινωνικής Αλ¬ 
ληλεγγύης και Εργασίας και Κοινωνικής Ασφάλισης για 
εφαρμογή του νόμου «Εγκριση των Σχεδίων Συμβάσεων 
Χρηματοδοτικής Διευκόλυνσης μεταξύ του Ευρωπαϊκού 
Ταμείου Χρηματοπιστωτικής Σταθερότητας (Ε.Τ.Χ.Σ.), της 
Ελληνικής Δημοκρατίας και της Τράπεζας της Ελλάδος, 
του Σχεδίου του Μνημονίου Συνεννόησης μεταξύ της 
Ελληνικής Δημοκρατίας, της Ευρωπαϊκής Επιτροπής και 
της Τ ράπεζας της Ελλάδος και άλλες επείγουσες διατά¬ 
ξεις για τη μείωση του δημόσιου χρέους και τη διάσωση 
της εθνικής οικονομίας» και άλλες διατάξεις» (ΦΕΚ 41/Α'). 

7. Τις διατάξεις του Π.Δ. 368/1989 «Οργανισμός του 
Υπουργείου Εργασίας» όπως ισχύει σήμερα (ΦΕΚ 74/Α'). 

8. Τ ις διατάξεις του Π.Δ. 85/2012 «Ιδρυση και μετονομα- 
σία Υπουργείων, μεταφορά και κατάργηση υπηρεσιών» 
(ΦΕΚ 143/Α'). 

9. Τις διατάξεις του Π.Δ. 113/2010 «Ανάληψη υποχρεώ¬ 
σεων από τους διατάκτες» (ΦΕΚ 194/Α'). 

10. Την Κοινή Υπουργική Απόφαση των Υφυπουργών 
Εσωτερικών, Δημόσιας Διοίκησης και Αποκέντρωσης και 
Υγείας και Κοινωνικής Αλληλεγγύης με αριθμ. ΔΙΑΔΠ/ 
Ε/6123/29.3.2005 «Τροποποίηση της Κοινής Υπουργικής 
Απόφασης περί χορήγησης δελτίου μετακίνησης ΑμεΑ 
με τα μέσα μαζικής συγκοινωνίας» (Β' 410). 

11. Την κοινή απόφαση των Υπουργών Οικονομίας 
και Οικονομικών και Μεταφορών και Επικοινωνιών αρ. 
27905/2371/12.7.2005 «Καθορισμός κομίστρων του Οργα¬ 
νισμού Αστικών Συγκοινωνιών Θεσσαλονίκης (Ο.Α.Σ.Θ.) 
(Β' 1018), όπως τροποποιήθηκε με την υπ’ αριθμ. Α-53178/ 
4566/8.12.2006 όμοια (Β' 1888). 

12. Την κοινή υπουργική απόφαση των Υπουργών Εσω¬ 
τερικών, Δημόσιας Διοίκησης και Αποκέντρωσης και 
Υγείας και Κοινωνικής Αλληλεγγύης με αριθμ. ΔΙΑΔΠ/ 
Α/22988/4.9.2007 (Β' 1781) «Κατάργηση της υποβολής 
του συμφωνητικού μίσθωσης κατοικίας ή ενός εκ των 
λογαριασμών ΔΕΗ, ΟΤΕ,Ύδρευσης, Κινητής Τηλεφωνίας 
που εκδίδεται στο όνομα του δικαιούχου, που απαι¬ 
τούνται ως δικαιολογητικά στη διαδικασία χορήγησης 
δελτίου μετακίνησης ΑμεΑ στα μέσα μαζικής μεταφο¬ 
ράς και αντικατάστασή τους από υπεύθυνη δήλωση του 
ν. 1599/1986, όπως ισχύει». 

13. Την κοινή απόφαση των Υπουργών Οικονομίας και 
Οικονομικών, Ανάπτυξης, Απασχόλησης και Κοινωνικής 
Προστασίας και Μεταφορών και Επικοινωνιών αριθμ. 
17582/ΕΓΔΕΚΟ 803/16.4.2008 «Καθορισμός κομίστρων 
ΕΘΕΛ, ΗΣΑΠ, ΗΛΠΑΠ, ΑΜΕΑ, ΤΡΑΜ, ΠΡΟΑΣΤΙΑΚΟΥ (ΤΡΑΙ- 
ΝΟΣΕ) (Β' 695). 

14. Την απόφαση του Υπουργού Μεταφορών και Επι¬ 
κοινωνιών αριθμ. Β-4223/358/30.4.2008 «Αναπροσαρμογή 
των κομίστρων των αστικών και υπεραστικών ΚΤΕΛ και 
ΚΤΕΛ Α.Ε. της χώρας» (Β' 871). 

15. Την κοινή απόφαση των Υπουργών Οικονομίας και 
Οικονομικών και Υγείας και Κοινωνικής Αλληλεγγύης 
με αριθμ. Π3α/Φ.11/Γ.Π.οικ. 34035/2.04.2012 «Χορήγηση 
Δελτίου Μετακίνησης σε Ατομα με Αναπηρίες για το 
έτος 2012» (ΦΕΚ 1122/Β'/10.4.2012) 

16. Την υπ’ αριθμ. Δ29α/Φ.11/Γ.Π.οικ.29167/1061 «Τροπο¬ 
ποίηση της αριθμ. Π3α/Φ.11/Γ.Π.οικ. 34035/2.04.2012 «Χο¬ 
ρήγηση Δελτίου Μετακίνησης σε Άτομα με Αναπηρίες 
για το έτος 2012» κοινής υπουργικής απόφασης (ΦΕΚ 
3543/Β'/2012). 

17. Την υπ’ αριθμ. Υ48/09.07.2012 απόφαση του Πρωθυ¬ 
πουργού «Καθορισμός αρμοδιοτήτων του αναπληρωτή 
Υπουργού Οικονομικών Χρήστου Σταϊκούρα» (ΦΕΚ 2105/Β'). 

18. Την υπ’ αριθμ. οικ22365/975.7.2013 κοινή απόφα¬ 
ση του Πρωθυπουργού και του Υπουργού Εργασίας, 
Κοινωνικής Ασφάλισης και Πρόνοιας «Καθορισμός 
Αρμοδιοτήτων Υφυπουργού Εργασίας, Κοινωνικής 
Ασφάλισης και Πρόνοιας Βασιλείου Κεγκέρογλου» 
(ΦΕΚ 1667/Β'). 

19. Την απόφαση του ΣτΕ 445/98 περί αναστολής ισχύ¬ 
ος της κοινής υπουργικής απόφασης Γ4γ/Φ.11/οικ. 1579/98 
για τα μέλη του Πανελλήνιου Συνδέσμου Τυφλών. 

20. Το γεγονός ότι, από τις διατάξεις της παρούσας 
προκαλείται κατά το τρέχον οικονομικό έτος, σε βάρος 
του κρατικού προϋπολογισμού δαπάνη, το ύψος της 
οποίας εξαρτάται από πραγματικά γεγονότα (σύναψη 
συμβάσεων με συγκοινωνιακούς φορείς, αριθμός νέων 
δικαιούχων κλπ.) και δεν θα υπερβεί τα 18.013.819,00€. 
Η δαπάνη αυτή θα καλυφθεί από τις εγγεγραμμένες 
πιστώσεις του προϋπολογισμού του Υπουργείου Εργα¬ 
σίας, Κοινωνικής Ασφάλισης και Πρόνοιας (Ε.Φ. 15-220, 
ΚΑΕ 2733), αποφασίζουμε: 

Άρθρο 1 

1. Στα Άτομα με Αναπηρίες: 

- Ελληνικής υπηκοότητας, 

- υπηκόους των Κρατών-Μελών της Ε.Ε. καθώς και 
υπήκοοι Κρατών-Μελών του Ενιαίου Ευρωπαϊκού Οικο¬ 
νομικού Χώρου (Ε.Ε.Ο.Χ.), 

- υπηκόους των Κρατών που περιλαμβάνονται στην 
Ευρωπαϊκή Σύμβαση που κυρώθηκε με το Ν.Δ. 4017/59 
(Α' 246), 


- υπηκόους κρατών εκτός Ε.Ε. που έχουν καταστεί 
ανίκανοι για εργασία μετά από εργατικό ατύχημα σε 
ελληνικό έδαφος, 

- αναγνωρισμένοι πρόσφυγες που διαμένουν μόνιμα 
στην Ελλάδα, των οποίων το καθεστώς παραμονής στην 
Ελλάδα διέπεται από τις διατάξεις της Σύμβασης του 
1951 για το Καθεστώς των Προσφύγων (ν.δ. 3989/1959, 
ΦΕΚ 201 Α'), όπως τροποποιήθηκε από το Πρωτόκολλο 
της Νέας Υόρκης του 1967 για το Καθεστώς των Προ¬ 
σφύγων (α.ν. 389/1968, ΦΕΚ 125 Α'), 

εφόσον κατοικούν μόνιμα και νόμιμα στην Ελλάδα και 
έχουν ποσοστό αναπηρίας τουλάχιστον 67%, παρέχεται 
το δικαίωμα της μετακίνησης με μειωμένο εισιτήριο 
κατά 50% σε όλες τις διαδρομές εσωτερικού των υπε¬ 
ραστικών λεωφορείων των ΚΤΕΛ. 

2. Στα Ατομα με Αναπηρίες: 

- Ελληνικής υπηκοότητας, 

- υπηκόους των Κρατών-Μελών της Ε.Ε. καθώς και 
υπήκοοι Κρατών-Μελών του Ενιαίου Ευρωπαϊκού Οικο¬ 
νομικού Χώρου (Ε.Ε.Ο.Χ.), 

- υπηκόους των Κρατών που περιλαμβάνονται στην 
Ευρωπαϊκή σύμβαση που κυρώθηκε με το Ν.Δ. 4017/59 
(Α' 246), 

- υπηκόους κρατών εκτός Ε.Ε. που έχουν καταστεί 
ανίκανοι για εργασία μετά από εργατικό ατύχημα σε 
ελληνικό έδαφος, 

- αναγνωρισμένοι πρόσφυγες που διαμένουν μόνιμα 
στην Ελλάδα, των οποίων το καθεστώς παραμονής στην 
Ελλάδα διέπεται από τις διατάξεις της Σύμβασης του 
1951 για το Καθεστώς των Προσφύγων (ν.δ. 3989/1959, 
ΦΕΚ 201 Α'), όπως τροποποιήθηκε από το Πρωτόκολλο 
της Νέας Υόρκης του 1967 για το Καθεστώς των Προ¬ 
σφύγων (α.ν. 389/1968, ΦΕΚ 125 Α'), εφόσον κατοικούν 
μόνιμα και νόμιμα στην Ελλάδα και έχουν ποσοστό ανα¬ 
πηρίας τουλάχιστον 67%, με την προϋπόθεση ότι το ετή¬ 
σιο συνολικό δηλωθέν ατομικό τους εισόδημα δεν είναι 
μεγαλύτερο των 23.000 (είκοσι τριών χιλιάδων) ΕΥΡΩ 
ή το ετήσιο συνολικό δηλωθέν οικογενειακό εισόδημα 
δεν είναι μεγαλύτερο των 29.000 (είκοσι εννέα χιλιάδων) 
ΕΥΡΩ, (το ετήσιο συνολικό δηλωθέν οικογενειακό εισό¬ 
δημα των 29.000 ΕΥΡΩ προσαυξάνεται με 5.600 ΕΥΡΩ 
για κάθε επιπλέον άτομο πέραν του δικαιούχου, που 
συνοικεί και βαρύνει τον φορολογούμενο, εφόσον αυτό 
παρουσιάζει αναπηρία 67% και άνω), παρέχεται το δικαί¬ 
ωμα δωρεάν μετακίνησης και εφόσον διαμένουν μόνιμα: 

α) στην Περιφέρεια Αττικής, με τα αστικά μέσα συ¬ 
γκοινωνίας του ΟΑΣΑ [ΕΘΕΛ, ΗΣΑΠ, ΗΛΠΑΠ, ΑΜΕΑ, 
ΤΡΑΜ, ΠΡΟΑΣΤΙΑΚΟΥ], 

β) στο Νομό Θεσσαλονίκης με τα αστικά μέσα συ¬ 
γκοινωνίας του ΟΑΣΘ 

γ) και στους λοιπούς Νομούς της χώρας με τα αστικά 
μέσα συγκοινωνίας των Αστικών ΚΤΕΛ του Νομού τους. 

Το ύψος του εισοδήματος αποδεικνύεται με την προ¬ 
σκόμιση φωτοαντιγράφου του εκκαθαριστικού σημειώ¬ 
ματος της δήλωσης του φόρου εισοδήματος ή με 
υπεύθυνη δήλωση του Ν. 1599/86, θεωρημένη από την αρ¬ 
μόδια Δ.Ο.Υ. για την παραλαβή όμοιου αντιτύπου για το 
σχετικό έλεγχο στην περίπτωση που ο ενδιαφερόμενος 
δεν υποχρεούται στην υποβολή φορολογικής δήλωσης. 

- Οι ολικά τυφλοί (Ν. 958/1979, Α' 191) εξαιρούνται 
των οικονομικών κριτηρίων σύμφωνα με την αρ. 445/98 
απόφαση της Επιτροπής Αναστολών του ΣτΕ και λαμ¬ 
βάνουν κουπόνι μετακίνησης ανεξάρτητα από το όριο 
εισοδήματος τους. 

Αρθρο 2 

1. Το Δελτίο Μετακίνησης για όσους είναι μόνιμοι κά¬ 
τοικοι του κατά περίπτωση Νομού, χορηγείται από τις 
αρμόδιες υπηρεσίες των Περιφερειών καθώς και από 
τα Κέντρα Εξυπηρέτησης Πολιτών (Κ.Ε.Π.) της χώρας. 

Το Δελτίο Μετακίνησης ισχύει για το χρονικό διάστη¬ 
μα που αναγράφεται κατά την έκδοση του, δηλ. για το 
έτος 2013 και για όσο διάστημα από το επόμενο έτος 
(2014) απαιτείται για να εκδοθεί η νέα κοινή υπουργική 
απόφαση για τη χορήγησή του. 

2. Οι ενδιαφερόμενοι θα πρέπει να προσκομίζουν στην 
Υπηρεσία γνωμάτευση των Υγειονομικών Επιτροπών 
(Π.Δ/τος 611/77, του Ν. 2683/1999 (ΦΕΚ 19/τ.Α') άρθρου 
166, Ν. 3528/2007 (ΦΕΚ 26/τ.Α') άρθρων 165 και 167 «Κύ¬ 
ρωση του Κώδικα Κατάστασης Δημοσίων Πολιτικών 
Διοικητικών Υπαλλήλων και Υπαλλήλων Ν.Π.Δ.Δ.» - ΙΚΑ, 
Ενόπλων Δυνάμεων κ.λπ.) καθώς και των Υγειονομικών 
Επιτροπών του άρθρου 6 του Ν. 3863/2010 (Κέντρα Πι¬ 
στοποίησης Αναπηρίας) στην οποία θα αναγράφεται 
απαραίτητα το ποσοστό αναπηρίας, το οποίο πρέπει 
να είναι τουλάχιστον 67%. Στη Ν.Α. Λαρίσης πέραν των 
ανωτέρω γνωματεύσεων γίνονται δεκτά και τα έντυπα 
κάρτας αναπηρίας (προσωρινής ή ισόβιας) από τις Α7 
θμιες και Β'/θμιες Επιτροπές Πιστοποίησης Αναπηρίας 
(ΠΕΠΑ-ΔΕΠΑ) του Π.Δ/τος 210/1998 (Α' 169). 

3. Όσοι λαμβάνουν σύνταξη επ’ αόριστον με απόφαση 
Διοικητικού Διευθυντή Ασφαλιστικού φορέα (απόφαση η 
οποία έχει εκδοθεί βάσει γνωματεύσεως Υγειονομικής 
Επιτροπής και στην οποία αναγράφεται το ποσοστό 
αναπηρίας 67% και άνω) δικαιούνται Δελτίο Μετακίνη¬ 
σης χωρίς να απαιτείται η έκδοση πρόσθετης γνωμά¬ 
τευσης Υγειονομικής Επιτροπής. 

4. Όσοι λαμβάνουν οικονομική ενίσχυση (επίδομα) από 
τις αρμόδιες υπηρεσίες των Δήμων ή των Περιφερει¬ 
ών με βάση γνωματεύσεις Υγειονομικών Επιτροπών ή 
Υγειονομικών Οργάνων ή βεβαιώσεις αρμοδίων φορέων 
(π.χ. μονάδων τεχνητού νεφρού, Μονάδες Μεσογειακής 
Αναιμίας κ.λπ.) χωρίς να αναφέρεται το ποσοστό ανα¬ 
πηρίας, δικαιούνται Δελτίο Μετακίνησης χωρίς γνωμά¬ 
τευση Υγειονομικών Επιτροπών. 

5. Οι τυφλοί και οι Β.Ν.Κ. με δείκτη νοημοσύνης 30 
(τριάντα) και κάτω δικαιούνται Δελτίο Μετακίνησης και 
για τους συνοδούς τους. 

6. Πρόσφατη γνωμάτευση δεν απαιτείται για τα ΑΜΕΑ 
που το ποσοστό αναπηρίας τους προέρχεται από ακρω¬ 
τηριασμό των άνω ή κάτω άκρων. 

7. Σε όσους δεν απευθυνθούν έγκαιρα στις αρμόδιες 
υπηρεσίες ή καταστούν δικαιούχοι μετά την ολοκλήρω¬ 
ση της διανομής του Δελτίου του α' εξαμήνου θα τους 
χορηγείται Δελτίο για το β' εξάμηνο. 

Αρθρο 3 

Ο Υπουργός Εργασίας, Κοινωνικής Ασφάλισης και 
Πρόνοιας συνάπτει συμβάσεις με τους αρμόδιους συ¬ 
γκοινωνιακούς φορείς για την έκπτωση 50% ή τη δωρε¬ 
άν μετακίνηση των δικαιούχων Ατόμων με Αναπηρίες. Με 
τις συμβάσεις αυτές καθορίζονται στα πλαίσια των εγ¬ 
γεγραμμένων πιστώσεων στον κρατικό προϋπολογισμό: 

α) Η αποζημίωση που πρέπει να καταβάλλει το Υπουρ¬ 
γείο Εργασίας, Κοινωνικής Ασφάλισης και Πρόνοιας σε 
κάθε συγκοινωνιακό φορέα με τον οποίο έχει συνάψει 
σύμβαση. 


β) Ο τρόπος, η διαδικασία και τα απαιτούμενα σε κάθε 
περίπτωση δικαιολογητικά καταβολής της αποζημίωσης 
στους συγκοινωνιακούς φορείς, 

γ) Κάθε άλλη αναγκαία λεπτομέρεια σχετική με τη 
διάθεση και χρήση των καρτών μετακίνησης και τη δι¬ 
αδικασία καταβολής της αποζημίωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Αυγούστου 2013 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΥΦΥΠΟΥΡΓΟΣ ΕΡΓΑΣΙΑΣ, 

ΟΙΚΟΝΟΜΙΚΩΝ ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΧΡΗΣΤΟΣ ΣΤΑΪΚΟΥΡΑΣ ΒΑΣΙΛΕΙΟΣ ΚΕΓΚΕΡΟΓΛΟΥ 
-♦- 

Αριθμ. 7019/160515 (2) 

Τροποποίηση του Οργανισμού Εσωτερικής Υπηρεσίας 
Δήμου Ιστιαίας - Αιδηψού Ν. Εύβοιας. 

Η ΓΕΝΙΚΗ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 

ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

Τις διατάξεις: 

α) του Ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης» (ΦΕΚ 87/Α707.06.2010) και ιδίως των άρ¬ 
θρων 1 [παρ. 1, 2 (περ. 12 Α5)], 6 και 280. 

β) του Ν. 3584/2007 «Κώδικας Κατάστασης Δημοτικών 
και Κοινοτικών Υπαλλήλων» (ΦΕΚ 143/Α728.06.2007) και 
ιδίως του άρθρου 10. 

γ) του Ν. 3469/2006 «Εθνικό Τυπογραφείο, Εφημερίς 
της Κυβερνήσεως και λοιπές διατάξεις» (ΦΕΚ 131/Α7 
28.06.2006) και ιδίως της παραγράφου 2, περίπτωση 
θ του άρθρου 5 και της παραγράφου 2, περίπτωση β 
του άρθρου 7. 

δ) του Π.Δ. 138/2010 «Οργανισμός της Αποκεντρωμένης 
Διοίκησης Θεσσαλίας - Στερεός Ελλάδας» (ΦΕΚ 231 /Α'/ 
27.12.2010) και ιδίως της παραγράφου 4, περίπτωση γγ 
του άρθρου 8. 

ε) της αριθμ. οικ. 2990/18604/25.02.2011 απόφασης της 
Γενικής Γραμματέως της Αποκεντρωμένης Διοίκησης 
Θεσσαλίας - Στερεός Ελλάδας «Μεταβίβαση δικαιώμα¬ 
τος υπογραφής της Γ ενικής Γ ραμματέως Αποκεντρωμέ¬ 
νης Διοίκησης Θεσσαλίας - Στερεός Ελλάδας (Α.Δ.Θ.Σ.Ε.) 
στον Προϊστάμενο της Γ ενικής Διευθύνσεως Εσωτερικής 
Λειτουργίας και στους Προϊσταμένους Διευθύνσεων και 
Τμημάτων της ανωτέρω Γενικής Διευθύνσεως» (ΦΕΚ 
385/Β711-03.2011) και κυρίως της παραγράφου Γ, περί¬ 
πτωση 4, του άρθρου 7. 

2. Την αριθμ. 43016/9474/26.08.2011 απόφαση μας περί 
έγκρισης του Οργανισμού Εσωτερικής Υπηρεσίας του 
Δήμου Ιστιαίας - Αιδηψού (ΦΕΚ 2107/Β'/21.09.2011). 

3. Το αριθμ. 15648/19.08.2013 έγγραφο του Δήμου Ιστι- 
αίας - Αιδηψού, με το οποίο μας διαβιβάστηκε η αριθμ. 
358/10.12.2012 απόφαση του Δημοτικού Συμβουλίου Δή¬ 
μου Ιστιαίας - Αιδηψού περί τροποποίησης του Ορ¬ 
γανισμού Εσωτερικής Υπηρεσίας του Δήμου Ιστιαίας - 
Αιδηψού καθώς και η από 24.07.2013 γνωμοδότηση του 
Υπηρεσιακού Συμβουλίου Ο.Τ.Α. Ν. Εύβοιας (Πρακτικό 
10 - θέμα 3ο), αποφασίζουμε: 

Εγκρίνουμε την αριθμ. 358/2012 απόφαση του Δημοτι¬ 
κού Συμβουλίου Δήμου Ιστιαίας - Αιδηψού, με την οποία 
τροποποιήθηκε ο Οργανισμός Εσωτερικής Υπηρεσίας 
του Δήμου, ο οποίος δημοσιεύθηκε στο ΦΕΚ 2107/Β7 
21.09.2011, ως εξής: 

Στο άρθρο 24, στην σελίδα 28838 στον πίνακα και 
στις γραμμές 18,19 και 20, τροποποιείται η στήλη 2 ως 
εξής: «ΠΕ3, ΠΕ4, ΠΕ6, ΤΕ3, ΤΕ4, ΤΕ5». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 27 Αυγούστου 2013 

Με εντολή Γενικής Γραμματέως 
Αποκεντρωμένης Διοίκησης 
Ο Προϊστάμενος 
ΚΩΝ/ΝΟΣ ΚΑΛΛΙΩΡΑΣ 

-♦- 

Αριθμ. 55927 (3) 

Καθορισμός θερινού ωραρίου εργασίας των υπαλλή¬ 
λων του Γ ραφείου Κήπων και Δενδροστοιχιών, της 
Δ/νσης Περιβάλλοντος του Δήμου Νεάπολης Συκεών 
Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: α) του άρθρου 36 του Ν. 3584/2007 
β) του άρθρου 1 παρ. 6 του Ν. 1157/1981 «Περί κυρώσε- 
ως της από 29 Δεκεμβρίου 1980 Πράξεως Νομοθετικού 
Περιεχομένου του Προέδρου της Δημοκρατίας, περί 
καθιερώσεως πενθημέρου εβδομάδας εργασίας των 
δημοσίων εν γένει υπηρεσιών και ρυθμίσεως συνα¬ 
φών θεμάτων», όπως τροποποιήθηκε με τις όμοιες των 
παρ. 1 και 2 του άρθρου 23 του Ν. 1735/1987 και γ) των 
άρθρων 6 παρ. 10 και 7 παρ. 1 του Ν. 2503/1997 «Διοί¬ 
κηση, οργάνωση, στελέχωση της Περιφέρειας, ρύθμιση 
θεμάτων για την τοπική αυτοδιοίκηση και άλλες δια¬ 
τάξεις», δ) την με αριθμ. ΔΙΑΔΠ/Γ2γ/οικ./1692/27.6.2006 
(ΦΕΚ 769/Β727.6.2006) απόφαση ΥΠ.ΕΣ.Δ.ΔΑ, όπως 
τροποποιήθηκε με την αριθμ. ΔΙΑΔΠ/ΦΒ1/14757/11 Υ.Α. 
(ΦΕΚ 1659 Β726.7.2011), ε) της αριθμ. 48558/03.08.2009 
Ειδικής Συλλογικής Σύμβασης Εργασίας για την ρύθ¬ 
μιση των όρων και συνθηκών απασχόλησης των ερ¬ 
γαζομένων με σχέση εργασίας Δημοσίου Δικαίου των 
Οργανισμών Τοπικής Αυτοδιοίκησης (Ο.Τ.Α.) Α' Βαθμού 
και των Ν.Π.Δ.Δ. αυτών (Φ.Ε.Κ. 1632/Β706.08.2009), στ) η 
Αρ.Πρωτ.ΔΙΑΔΠ/Φ.Β.1/22088/03.11.2011/ΥΠΔΒΜΘ εγκύ¬ 
κλιος του Υπουργείου Διοικητικής Μεταρρύθμισης και 
Ηλεκτρονικής Διακυβέρνησης, ζ)των άρθρων 65 και 280 
του Ν. 3852/2010 «Νέα αρχιτεκτονική της Αυτοδιοίκησης 
και τις Αποκεντρωμένης Διοίκησης - Πρόγραμμα Καλλι¬ 
κράτης», η) του άρθρου 8 παρ. I του Π.Δ. 142/2010 (ΦΕΚ 
235/τ.Α727.12.2010) «Οργανισμός της Αποκεντρωμένης 
Διοίκησης Μακεδονίας- Θράκης». 

2. Την αριθμ. 289/2013 απόφαση του Δημοτικού Συμ¬ 
βουλίου του Δήμου Νεάπολης Συκεών Νομού Θεσσαλο¬ 
νίκης με την οποία καθορίζεται το ωράριο λειτουργίας 
των υπηρεσιών του Δήμου Παύλου Μελά, λόγω της 
ιδιοτυπίας των συνθηκών λειτουργίας και της μορφής 
των υπηρεσιών του Δήμου, καθώς και την πρόσθετη 
δαπάνη που προκαλείται στον προϋπολογισμό του οι¬ 
κείου Δήμου. 


3. Την αριθμ. 18818/27.03.2013 βεβαίωση του Τμήματος 
Προϋπολογισμού του τμήματος Διοικητικού Οικονομικού 
του Δήμου Παύλου Μελά για την πρόβλεψη της δαπά¬ 
νης που προκαλείται από την καθιέρωση του εν λόγω 
ωραρίου εργασίας, αποφασίζουμε: 

Εγκρίνουμε την αλλαγή ωραρίου κατά την θερινή πε¬ 
ρίοδο (Ιούνιο - Ιούλιο - Αύγουστο) για τους υπαλλήλους 
του Γ ραφείου Κήπων και Δενδροστοιχιών, της Δ/νσης 
Περιβάλλοντος του Δήμου Νεάπολης Συκεών με 8ωρη 
και πενθήμερη εργασία από 07.00'-15.00' ως εξής: 

Α. Γ ραφείου Κήπων και Δενδροστοιχιών 

Α: Βάρδια θερινή περίοδος: 06.00 * 1 2 * 1 -14.00 1 

Λόγω των αυξημένων θερμοκρασιών την εποχή του 
καλοκαιριού τα φυτά έχουν ιδιαίτερα αυξημένες ανά¬ 
γκες σε νερό. Το πότισμα πρέπει να γίνεται νωρίς το 
πρωί για να μην υπάρχουν απώλειες νερού και για να 
μην προσβάλλονται τα φυτά από ασθένειες. Η κατα¬ 
νάλωση σε ώρες αιχμής τους θερινούς μήνες είναι αυ¬ 
ξημένη με αποτέλεσμα να πέφτει η πίεση του νερού, 
κατά συνέπεια να μην μπορούν να λειτουργήσουν τα 
αρδρευτικά δίκτυα των πάρκων, αλλά και να δημιουρ- 
γούνται προστριβές με τους Δημότες. Εξαιτίας όλων 
των προαναφερθέντων, είναι χρήσιμη η αλλαγή κατά 
την θερινή περίοδο. 

Από την απόφαση δεν προκαλείται πρόσθετη δαπάνη 
σε βάρος του προϋπολογισμού του Δήμου 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 21 Αυγούστου 2013 

Ο Γ ενικός Γ ραμματέας 
Αποκεντρωμένης Διοίκησης 
ΑΘΑΝΑΣΙΟΣ Ν. ΚΑΡΟΥΝΤΖΟΣ 

-♦- 

Αριθμ. 48491 (4) 

Καθιέρωση ωραρίου λειτουργίας του ληξιαρχείου του 
Δήμου Πυλαίας Χορτιάτη Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: α) του άρθρου 36 του Ν. 3584/2007 
β) του άρθρου 1 παρ. 6 του Ν. 1157/1981 «Περί κυρώσε- 
ως της από 29 Δεκεμβρίου 1980 Πράξεως Νομοθετικού 
Περιεχομένου του Προέδρου της Δημοκρατίας περί 
καθιερώσεως πενθημέρου εβδομάδας εργασίας των 
δημοσίων εν γένει υπηρεσιών και ρυθμίσεως συναφών 
θεμάτων», όπως τροποποιήθηκε με τις όμοιες των παρ. 1 
και 2 του άρθρου 23 του Ν. 1735/1987 και γ) των άρθρων 
6 παρ. 10 και 7 παρ. 1 του Ν. 2503/1997 «Διοίκηση, ορ¬ 
γάνωση, στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις», 
δ) την με αριθμό ΔΙΑΔΠ/Γ2γ/οικ./1692/27.6.2006 (ΦΕΚ 769/ 
Β727.6.2006) απόφαση ΥΠ.ΕΣ.Δ.ΔΑ, όπως τροποποιή¬ 
θηκε με την αριθμ. ΔΙΑΔΠ/ΦΒ1/14757/11 Υ.Α. (ΦΕΚ 1659 
Β726.7.2011), ε) της αριθμ. 48558/03.08.2009 Ειδικής Συλ¬ 
λογικής Σύμβασης Εργασίας για την ρύθμιση των όρων 
και συνθηκών απασχόλησης των εργαζομένων με σχέση 
εργασίας Δημοσίου Δικαίου των Οργανισμών Τοπικής 
Αυτοδιοίκησης (Ο.Τ.Α.) Α' Βαθμού και των Ν.Π.Δ.Δ. αυ¬ 
τών (Φ.Ε.Κ. 1632/Β'/06.08.2009), στ) του άρθρου 280 του 
Ν. 3852/2010 «Νέα αρχιτεκτονική της Αυτοδιοίκησης και 

τις Αποκεντρωμένης Διοίκησης - Πρόγραμμα Καλλι¬ 
κράτης», ζ) του άρθρου 8 παρ. I του Π.Δ. 142/2010 (ΦΕΚ 
235/τ.Α727.12.2010) «Οργανισμός της Αποκεντρωμένης 
Διοίκησης Μακεδονίας- Θράκης». 

2. Τις διατάξεις του Ν. 4144/2103 (ΦΕΚ 88/Α718.4.2013) 
με τις οποίες τροποποιούνται ή αντικαθίστανται άρθρα 
του Ν. 344/1976, τις διατάξεις του άρθρου 45 παρ. 1 του 
4071/2012, του άρθρου 20 του Ν. 4024/2011, καθώς και 
τις διατάξεις του άρθρου 41 του Ν. 3979/2011. 

3. Την αριθμ. 374/2013 απόφαση του Δημοτικού Συμβου¬ 
λίου του Δήμου Πυλαίας Χορτιάτη Νομού Θεσσαλονίκης, 
με την οποία καθορίζεται η κατ’ εξαίρεση λειτουργία 
της υπηρεσίας, Σάββατα, Κυριακές και εξαιρέσιμες ημέ¬ 
ρες εργασίας για τους Ληξίαρχους καθώς και για τους 
Διαπιστευόμενους υπαλλήλους των Ληξιαρχείων των 
Δημοτικών Ενοτήτων του οικείου Δήμου, αποφασίζουμε: 

Με βάση τις διατάξεις του Ν. 4144/2013 τροποποιού¬ 
νται ή αντικαθίστανται άρθρα του Ν. 344/1976 «περί λη¬ 
ξιαρχικών πράξεων» όπου ανασχεδιάζεται η διαδικασία 
έκδοσης ληξιαρχικών πράξεων και στο εξής θα γίνεται 
μόνο ηλεκτρονικά. Στο πληροφοριακό Σύστημα Διαχεί¬ 
ρισης Ληξιαρχικών Πράξεων επιτρέπεται η είσοδος μόνο 
διαπιστευμένων χρηστών μέσω κωδικών πρόσβασης που 
αποδίδει η Διεύθυνση Μηχανοργάνωσης και Ηλεκτρο¬ 
νικής Επεξεργασίας Στοιχείων του Υπουργείου Εσω¬ 
τερικών. Οι διαπιστευμένοι χρήστες εισέρχονται στο 
πληροφοριακό σύστημα για να καταχωρούν, αναζητούν, 
τροποποιούν, επεξεργάζονται, παρακολουθούν και εκτυ¬ 
πώνουν όλες τις ληξιαρχικές πράξεις που εκδίδονται 
από τα κατά τόπους αρμόδια ληξιαρχεία. Ειδικότερα 
τροποποιείται το Αρθρο 35 του ν. 344/76 «Δεν επιτρέ¬ 
πεται ο ενταφιασμός προσώπου χωρίς την προσκόμι¬ 
ση της ληξιαρχικής πράξης θανάτου αυτού στην οποία 
πρέπει να αναφέρεται ο ακριβής τόπος ενταφιασμού, 
καθώς και η ημερομηνία και η ώρα αυτού.» 

Οπότε καταργείται η άδεια ταφής και αντί αυτής θα 
χρησιμοποιείται η ληξιαρχική πράξη θανάτου και οι 
άδειες θα εκδίδονται ηλεκτρονικά καθ’ όλη τη διάρ¬ 
κεια της εβδομάδας δηλαδή και Σάββατα, Κυριακές και 
αργίες συνεπώς: 

Εγκρίνουμε την κατ’ εξαίρεση λειτουργία της υπηρε¬ 
σίας Σάββατα, Κυριακές και εξαιρέσιμες ημέρες εργα¬ 
σίας για τους Ληξιάρχους καθώς και για τους Διαπιστευ- 
όμενους υπαλλήλους των Ληξιαρχείων των Δημοτικών 
Ενοτήτων του Δήμου Πυλαίας Χορτιάτη ως εξής: 

Α: Δημοτική Ενότητα Πανοράματος Σάββατο,Κυριακές, 
Αργίες: 08.00 1 - 12.00 1 

Β: Δημοτική Ενότητα Πυλαίας Σάββατο, Κυριακές, Αρ¬ 
γίες: Οδ.ΟΟ' -12.00 1 

Γ: Δημοτική Ενότητα Ασβεστοχωρίου Σάββατο, Κυ¬ 
ριακές, Αργίες: 08.00 1 - 12.00 1 

Από την απόφαση προκαλείται συνολική, πρόσθε¬ 
τη, δαπάνη, αναφορικά με την αποζημίωση των προς 
συμπλήρωση ωρών εργασίας, ύψους πέντε χιλιάδων 
(5.000.00€) στον: Κ.Α. 02.10.6012, του προϋπολογισμού του 
Δήμου Πυλαίας Χορτιάτη, για το τρέχον έτος 2013 και 
αντίστοιχη πρόβλεψη θα γίνει και για το επόμενο έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 21 Αυγούστου 2013 

Ο Γ ενικός Γ ραμματέας 
Αποκεντρωμένης Διοίκησης 
ΑΘΑΝΑΣΙΟΣ ΚΑΡΟΥΝΤΖΟΣ 


Αριθμ. πράξης 9/19.8.2013 (5) 

Ένταξη των μελών του Εκπαιδευτικού Προσωπικού (Ε.Π) 
και του Ειδικού Τεχνικού Προσωπικού (Ε.Τ.Π.) των 
τμημάτων Εκπαιδευτικών Ηλεκτρολογίας και Εκ¬ 
παιδευτικών Ηλεκτρονικής της Α.Σ.ΠΑΙ.Τ.Ε, στο Τμή¬ 
μα Εκπαιδευτικών Ηλεκτρολογίας και Ηλεκτρονι¬ 
κής της Σχολής Παιδαγωγικής και Τεχνολογίας της 
Α.Σ.ΠΑΙ.Τ.Ε. 

Ο ΠΡΟΕΔΡΟΣ ΤΗΣ ΔΙΟΙΚΟΥΣΑΣ ΕΠΙΤΡΟΠΗΣ 
ΤΗΣ ΑΝΩΤΑΤΗΣ ΣΧΟΛΗΣ 

ΠΑΙΔΑΓΩΓΙΚΗΣ ΚΑΙ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

Έχοντας υπόψη: 

1. Το Ν. 3027/2002 (ΦΕΚ 152/28.6.2002/τ.Α') που αφορά 
«Ρύθμιση θεμάτων Οργανισμών Σχολικών Κτιρίων Ανώ¬ 
τατης Εκπαίδευσης και άλλες διατάξεις» και ειδικότερα 
το άρθρο 4 αυτού, που αναφέρεται στην «Ίδρυση Ανώ¬ 
τατης Σχολής Παιδαγωγικής και Τεχνολογικής Εκπαί¬ 
δευσης - Κατάργηση της ΣΕΛΕΤΕ». 

2. Τις διατάξεις του Ν. 4009/2011 (ΦΕΚ 195/τ.Α'/06.9.2011), 
«Δομή, λειτουργία, διασφάλιση της ποιότητας των σπου¬ 
δών και διεθνοποίηση των ανώτατων εκπαιδευτικών 
ιδρυμάτων» όπως ισχύουν. 

3. Τις διατάξεις του Π.Δ. 101/2013 (ΦΕΚ 135 τ.Α705.6.2013) 
«Κατάργηση, συγχώνευση, μετονομασία Τμημάτων και 
ίδρυση Σχολής στην Ανώτατη Σχολή Παιδαγωγικής και 
Τεχνολογικής Εκπαίδευσης (Α.Σ.ΠΑΙ.Τ.Ε)». 

4. Την αριθμ. Φ.908/49695/Η (ΦΕΚ 161/6.5.2010/τ.ΥΟΔΔ) 
απόφαση της Υπουργού Παιδείας Δια Βίου Μάθησης 
και Θρησκευμάτων που αφορά την ανασυγκρότηση της 
Διοικούσας Επιτροπής της Α.Σ.ΠΑΙ.Τ.Ε. 

5. Την αριθμ. 124/30.7.2013 (θέμα 5.1) Πράξη της Δ.Ε., 
διαπιστώνουμε: 

Εντάσσουμε, σύμφωνα με το άρθρο 2 του Π.Δ. 101/ 
2013 και την με αριθμ. 124/30.7.2013 (θέμα 5.1) Πράξη 
της ΔΈ. της Α.Σ.ΠΑΙ.Τ.Ε. τα παρακάτω υπηρετούντο 
μέλη του Εκπαιδευτικού Προσωπικού (Ε.Π.) και του 
Ειδικού Τεχνικού Προσωπικού (Ε.Τ.Π.) των τμημάτων 
Εκπαιδευτικών Ηλεκτρολογίας και Εκπαιδευτικών 
Ηλεκτρονικής της Α.Σ.ΠΑΙ.Τ.Ε., τα οποία συγχωνεύ¬ 
τηκαν σε τμήμα Εκπαιδευτικών Ηλεκτρολογίας και 
Ηλεκτρονικής της Σχολής Παιδαγωγικής και Τεχνο¬ 
λογίας της Α.Σ.ΠΑΙ.Τ.Ε, κατ’ εφαρμογή των διατάξεων 
του προαναφερθέντος προεδρικού διατάγματος, στο 
Τμήμα Εκπαιδευτικών Ηλεκτρολογίας και Ηλεκτρονι¬ 
κής της Σχολής Παιδαγωγικής και Τεχνολογίας της 
Α.Σ.ΠΑΙ.Τ.Ε., ως ακολούθως: 

Α. Εκπαιδευτικό Προσωπικό 

1. Αδάμ Σπυρίδων του Παναγιώτη, Καθηγητής Εφαρ¬ 
μογών σε προσωποπαγή θέση. 

2. Αργύρης Κωνσταντίνος του Γεωργίου, Καθηγητής 
Εφαρμογών σε προσωποπαγή θέση. 

3. Βασιλάκη Μαρίνα του Ευαγγέλου, Επίκουρη Καθη- 
γήτρια σε προσωποπαγή θέση. 

4. Κατσίρης Ιωάννης του Αθανασίου, Επίκουρος Κα- 
θηγητής σε προσωποπαγή θέση. 

5. Λιβιεράτος Σπυρίδων του Νικολάου, Επίκουρος Κα¬ 
θηγητής σε προσωποπαγή θέση. 

6. Οικονόμου Λάμπρος του Στυλιανού, Επίκουρος Κα¬ 
θηγητής σε προσωποπαγή θέση. 

7. Παγιατάκης Γεράσιμος του Κωνσταντίνου, Αναπλη¬ 
ρωτής Καθηγητής. 

8. Πανέτσος Σπυρίδων του Λουκά, Αναπληρωτής Κα¬ 
θηγητής. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


9. Παπαδάκης Ανδρέας του Εμμανουήλ, Επίκουρος 
Καθηγητής σε προσωποπαγή θέση. 

10. Τορτορέλη Μαρίνα του Διονυσίου, Καθηγήτρια. 

11. Τσακιράκις Ιωάννης του Στυλιανού, Καθηγητής 
Εφαρμογών σε προσωποπαγή θέση. 

12. Χατζαράκης Γεώργιος του Ευστρατίου, Καθηγητής. 

Β. Ειδικό Τεχνικό Προσωπικό (Ε.Τ.Π.) 

1. Σιδέρης Κωνσταντίνος του Μιχαήλ, μόνιμο Ειδικό 
Τεχνικό Προσωπικό (Ε.Τ.Π.), κλάδου ΤΕ1 με βαθμό Δ'. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΙΩΑΝΝΗΣ ΧΡΥΣΟΥΛΑΚΗΣ 

-♦- 

Αριθμ. πράξης 10/19.8.2013 (6) 

Ένταξη των μελών του Εκπαιδευτικού Προσωπικού (Ε.Π.) 
και του Ειδικού Τεχνικού Προσωπικού (Ε.Τ.Π.) των 
Τμημάτων Εκπαιδευτικών Πολιτικών ΔομικώνΈργων 
και Εκπαιδευτικών Πολιτικών Έργων Υποδομής της 
Α.Σ.ΠΑΙ.Τ.Ε στο Τμήμα Εκπαιδευτικών Πολιτικών Μη¬ 
χανικών της Σχολής Παιδαγωγικής και Τεχνολογίας 
της Α.Σ.ΠΑΙ.Τ.Ε. 

Ο ΠΡΟΕΔΡΟΣ ΤΗΣ ΔΙΟΙΚΟΥΣΑΣ ΕΠΙΤΡΟΠΗΣ 
ΤΗΣ ΑΝΩΤΑΤΗΣ ΣΧΟΛΗΣ 

ΠΑΙΔΑΓΩΓΙΚΗΣ ΚΑΙ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

Έχοντας υπόψη: 

1. Το Ν. 3027/2002 (ΦΕΚ 152/28.6.2002/τ.Α') που αφορά 
«Ρύθμιση θεμάτων Οργανισμών Σχολικών Κτιρίων Ανώ¬ 
τατης Εκπαίδευσης και άλλες διατάξεις» και ειδικότερα 
το άρθρο 4 αυτού, που αναφέρεται στην «Ιδρυση Ανώ¬ 
τατης Σχολής Παιδαγωγικής και Τεχνολογικής Εκπαί¬ 
δευσης - Κατάργηση της ΣΕΛΕΤΕ». 

2. Τις διατάξεις του Ν. 4009/2011 (ΦΕΚ 195/τ.Α'/06.9.2011), 
«Δομή, λειτουργία, διασφάλιση της ποιότητας των σπου¬ 
δών και διεθνοποίηση των ανώτατων εκπαιδευτικών 
ιδρυμάτων» όπως ισχύουν. 

3. Τις διατάξεις του Π.Δ. 101/2013 (ΦΕΚ 135 τ.Α'/05.6.2013) 
«Κατάργηση, συγχώνευση, μετονομασία Τμημάτων και 
ίδρυση Σχολής στην Ανώτατη Σχολή Παιδαγωγικής και 
Τεχνολογικής Εκπαίδευσης (Α.Σ.ΠΑΙ.Τ.Ε)». 

4. Την αριθμ. Φ.908/49695/Η (ΦΕΚ 161/6.5.2010/τ.ΥΟΔΔ) 
απόφαση της Υπουργού Παιδείας Δια Βίου Μάθησης 
και Θρησκευμάτων που αφορά την ανασυγκρότηση της 
Διοικούσας Επιτροπής της Α.Σ.ΠΑΙ.Τ.Ε. 

5. Την αριθμ 124/30.7.2013 (θέμα 5.2) πράξη της Δ.Ε., 
διαπιστώνουμε: 

Εντάσσουμε, σύμφωνα με το άρθρο 2 του Π.Δ. 101/2013 
και την με αριθμ. 124/30.7.2013 (θέμα 5.2) πράξη της Δ.Ε. 
της Α.Σ.ΠΑΙ.Τ.Ε. τα παρακάτω υπηρετούντο μέλη του 
Εκπαιδευτικού Προσωπικού (Ε.Π.) και του Ειδικού Τεχνι¬ 
κού Προσωπικού (Ε.Τ.Π.) των τμημάτων των Τμημάτων 
Εκπαιδευτικών Πολιτικών ΔομικώνΈργων και Εκπαι¬ 
δευτικών Πολιτικών Έργων Υποδομής της Α.Σ.ΠΑΙ.Τ.Ε, 
τα οποία συγχωνεύτηκαν σε τμήμα Εκπαιδευτικών 
Πολιτικών Μηχανικών της Σχολής Παιδαγωγικής και 
Τεχνολογίας της Α.Σ.ΠΑΙ.Τ.Ε, κατ’ εφαρμογή των διατά¬ 
ξεων του προαναφερθέντος Προεδρικού Διατάγματος, 
στο Τμήμα Εκπαιδευτικών Πολιτικών Μηχανικών της 
Σχολής Παιδαγωγικής και Τεχνολογίας της Α.Σ.ΠΑΙ.Τ.Ε. 
ως ακολούθως: 

Α. Εκπαιδευτικό Προσωπικό 

1. Αλιεύς Αλέξανδρος του Αθανασίου, Επίκουρος Κα¬ 
θηγητής σε προσωποπαγή θέση. 


2. Αντωνόπουλος Κωνσταντίνος του Παναγιώτη, Επί¬ 
κουρος Καθηγητής σε προσωποπαγή θέση. 

3. Αστερής Παναγιώτης του Γεωργίου, Επίκουρος Κα¬ 
θηγητής σε προσωποπαγή θέση. 

4. Βαξεβανέρης Χαράλαμπος του Κομνηνού, Καθηγη¬ 
τής Εφαρμογών με θητεία. 

5. Γεωργούσης Γεώργιος του Κωνσταντίνου, Καθη- 
γητής. 

6. Καλαντζάκης Παναγιώτης του Ιωάννη, Καθηγητής 
Εφαρμογών σε προσωποπαγή θέση. 

7. Λυμούρη Κωνσταντίνα του Κουντουριώτη, Καθηγή- 
τρια Εφαρμογών σε προσωποπαγή θέση. 

8. Πελέκης Παναγιώτης του Κωνσταντίνου, Αναπλη¬ 
ρωτής Καθηγητής. 

9. Σωτηροπούλου Αναστασία του Βασιλείου, Καθη- 
γήτρια. 

10. Στεργιόπουλος Βασίλειος του Γεωργίου, Αναπλη¬ 
ρωτής Καθηγητής. 

11. Τζάκος Σταύρος του Ευαγγέλου, Καθηγητής Εφαρ¬ 
μογών σε προσωποπαγή θέση. 

Β. Ειδικό Τεχνικό Προσωπικό (Ε.Τ.Π.) 

1. Χριστόπουλος Βασίλειος του Γ εωργίου, μόνιμο Ειδι¬ 
κό Τεχνικό Προσωπικό (Ε.Τ.Π.), κλάδου ΤΕ1 με βαθμό Ε'. 

2. Κωνσταντακάτος Γεράσιμος του Αγγέλου, μόνιμο Ει¬ 
δικό Τεχνικό Προσωπικό (Ε.Τ.Π.), κλάδου ΤΕ1 με βαθμό Ε'. 

3. Πασσά Δήμητρα του Σάββα, μόνιμο Ειδικό Τεχνικό 
Προσωπικό (Ε.Τ.Π.), κλάδου ΤΕ1 με βαθμό Δ'. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΙΩΑΝΝΗΣ ΧΡΥΣΟΥΛΑΚΗΣ 

-♦- 

Αριθμ. πράξης 11/19.8.2013 

Ένταξη των μελών του Εκπαιδευτικού Προσωπικού (Ε.Π) 
και του Ειδικού Τ εχνικού Προσωπικού (Ε.Τ.Π.) του Γ ε¬ 
νικού Τμήματος Γ ενικών Μαθημάτων και του Κέντρου 
Ξένων Γλωσσών και Φυσικής Αγωγής της Α.Σ.ΠΑΙ.Τ.Ε, 
στο Παιδαγωγικό Τ μήμα της Σχολής Παιδαγωγικής 
και Τεχνολογίας της Α.Σ.ΠΑΙ.Τ.Ε. 

Ο ΠΡΟΕΔΡΟΣ ΤΗΣ ΔΙΟΙΚΟΥΣΑΣ ΕΠΙΤΡΟΠΗΣ 
ΤΗΣ ΑΝΩΤΑΤΗΣ ΣΧΟΛΗΣ 

ΠΑΙΔΑΓΩΓΙΚΗΣ ΚΑΙ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

Έχοντας υπόψη: 

1. Το Ν. 3027/2002 (ΦΕΚ 152/28.6.2002/τ.Α') που αφορά 
«Ρύθμιση θεμάτων Οργανισμών Σχολικών Κτιρίων Ανώ¬ 
τατης Εκπαίδευσης και άλλες διατάξεις» και ειδικότερα 
το άρθρο 4 αυτού, που αναφέρεται στην «Ίδρυση Ανώ¬ 
τατης Σχολής Παιδαγωγικής και Τεχνολογικής Εκπαί¬ 
δευσης - Κατάργηση της ΣΕΛΕΤΕ». 

2. Τις διατάξεις του Ν. 4009/2011 (ΦΕΚ 195/τ.Α'/06.9.2011), 
«Δομή, λειτουργία, διασφάλιση της ποιότητας των σπου¬ 
δών και διεθνοποίηση των ανώτατων εκπαιδευτικών 
ιδρυμάτων» όπως ισχύουν. 

3. Τις διατάξεις του Π.Δ. 101/2013 (ΦΕΚ 135 τ.Α'/05.6.2013 
«Κατάργηση, συγχώνευση, μετονομασία Τμημάτων και 
ίδρυση Σχολής στην Ανώτατη Σχολή Παιδαγωγικής και 
Τεχνολογικής Εκπαίδευσης (Α.Σ.ΠΑΙ.Τ.Ε)». 

4. Την αριθμ. Φ.908/49695/Η (ΦΕΚ 161/6.5.2010/τ.ΥΟΔΔ) 
απόφαση της Υπουργού Παιδείας Δια Βίου Μάθησης 
και θρησκευμάτων που αφορά την ανασυγκρότηση της 
Διοικούσας Επιτροπής της Α.Σ.ΠΑΙ.Τ.Ε. 







ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


29971 


5. Την αριθμ. 124/30.7.2013 (θέμα 5.3) πράξη της Δ.Ε., 
διαπιστώνουμε: 

Εντάσσουμε, σύμφωνα με το άρθρο 3 του Π.Δ. 101/2013 
και την με αριθμ. 124/30.7.2013 (θέμα 5.3) πράξη της Δ.Ε. 
της Α.Σ.ΠΑΙ.Τ.Ε. τα παρακάτω υπηρετούντο μέλη Εκπαιδευ¬ 
τικού Προσωπικού (Ε.Π.) και του Ειδικού Τεχνικού Προσω¬ 
πικού (Ε.Τ.Π.) του Γενικού Τμήματος Γενικών Μαθημάτων 
και του Κέντρου Ξένων Γλωσσών και Φυσικής Αγωγής της 
Α.Σ.ΠΑΙ.Τ.Ε., τα οποία καταργήθηκαν, κατ’ εφαρμογή των 
διατάξεων του προαναφερθέντος προεδρικού διατάγμα¬ 
τος, στο Παιδαγωγικό Τμήμα της Σχολής Παιδαγωγικής 
και Τεχνολογίας της Α.Σ.ΠΑΙ.Τ.Ε., ως ακολούθως: 

Α. Εκπαιδευτικό Προσωπικό 

1. Σιδερής Ευστάθιος του Γεωργίου, Καθηγητής 

2. Κεχράκος Δημήτριος του Πάρη, Επίκουρος καθη¬ 
γητής με θητεία 


3. Ματζάκος Νικόλαος του Μιχαήλ, Επίκουρος καθη¬ 
γητής με θητεία 

4. Μουτής Νικόλαος του Βασιλείου, Καθηγητής Εφαρ¬ 
μογών με θητεία 

5. Καντωνίδου Μαρία του Ματθαίου, Επίκουρη Καθη- 
γήτρια σε προσωποπαγή θέση 

Β. Ειδικό Τεχνικό Προσωπικό (Ε.Τ.Π.) 

1. Αρμακόλας Στέφανος του Ιωσήφ, μόνιμο Ειδικό Τε¬ 
χνικό Προσωπικό (Ε.Τ.Π.), κλάδου ΠΕ 18 με βαθμό Δ'. 

2. Μαραθός Στέφανος του Κωνσταντίνου, μόνιμο Ειδι¬ 
κό Τεχνικό Προσωπικό (Ε.Τ.Π.), κλάδου ΤΕ1 με βαθμό Δ'. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΙΩΑΝΝΗΣ ΧΡΥΣΟΥΛΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή Ρλ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ^τ) 


Ηλεκτρονική Διεύθυνση: ήί1ρ://νννννν.βί.9Γ - ε-σιαϊΙ: ννθόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 2 1820409130008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































